Input: स्वराडस्युदीची दिङ्मरुतस्ते देवाऽअधिपतयः सोमो हेतीनां प्रतिधर्त्तैकविꣳशस्त्वा स्तोमः पृथिव्या श्रयतु निष्केवल्यमुक्थमव्यथायै स्तभ्नातु वैराजꣳसाम प्रतिष्ठित्याऽअन्तरिक्षऽऋषयस्त्वा प्रथमजा देवेषु दिवो मात्रया वरिम्णा प्रथन्तु विधर्त्ता चायमधिपतिश्च ते त्वा सर्वे संविदाना नाकस्य पृष्ठे स्वर्गे लोके यजमानं च सादयन्तु॥१३॥

Padapatha: स्वराडिति स्वऽराट्।असि।उदीची।दिक्।मरुतः।ते।देवाः।अधिपतय इत्यधिऽपतयः।सोमः।हेतीनाम्।प्रतिधर्त्तेति प्रतिऽधर्त्ता।एकविꣳशइत्येकऽविꣳशः।त्वा।स्तोमः।पृथिव्याम्।श्रयतु।निष्केवल्यम्।निःऽकेवल्यमिति निःऽकेवल्यम्।उक्थम्।अव्यथायै।स्तभ्नातु।वैराजम्।साम।प्रतिष्ठित्यै।प्रतिस्थित्या इति प्रतिऽस्थित्यै।अन्तरिक्षे।ऋषयः।त्वा।प्रथमजा इति प्रथमऽजाः।देवेषु।दिवः।मात्रया।वरिम्णा।प्रथन्तु।विधर्त्तेति विऽधर्त्ता।च।अयम्।अधिपतिरित्यधिऽपतिः।च।ते।त्वा।सर्वे।संविदाना इति सम्ऽविदानाः।नाकस्य।पृष्ठे।स्वर्ग इति स्वःऽगे।लोके।यजमानम्।च।सादयन्तु